**Udviklingsplan for Tim gruppe 2021-2024**

**Formål**

Denne udviklingsplan har til formål at sørge for en konstant udvikling af Tim spejdergruppe, hvor børn, unge og ledere opnår personlig og erfaringsmæssig udvikling. Vi vil ligge vægt på at det skal være sjovt, udfordrende og lærerigt at være spejder. Der arbejdes mod en struktureret og stabil gruppe med forsat fremgang.

**Indsatsområder**

I Tim gruppe vil vi fokusere på 5 kerneområder: Modige børn og unge, Vildskab i naturen, Bæredygtighed i børnehøjde, Flere ledere, Urban scouting. Med primær fokus på børn og deres udvikling. Derudover fokus på praktiske forhold.

**Modige børn og unge**

Som spejdere udfordrer vi børn og unge. Hos os skal børn og unge få mod til at prøve nyt, mod til at være sig selv og mod på livet. Vi vil have fokus på patrulje arbejde og ansvarsfordeling. Vi vil i løbet af året tilbyde spejderne minimum 2 ture/lejre hvoraf 1 som minimum er udendørs overnatning.

**Vildskab i naturen**

Vi vil give spejdere oplevelser gennem læring og leg, hvor de i naturen vil opleve at man skal kunne nyde stilheden og lytte til hvad naturen fortæller os men også være vilde og lære gennem leg. Vores spejdere skal opleve at det at lære gennem leg i naturen giver en positiv og sjov udvikling af deres færdigheder. Vi vil igennem vores møder, lære vores spejdere at der skal være tid til at reflektere over de opgaver vi arbejder med og at der skal være plads til at undre sig i stilhed, men at der også er accepteret at være vild og lege.

**Bæredygtighed i børnehøjde**

Vi vil give vores spejdere en forståelse for hvordan og hvorfor vi træffer bæredygtige valg i naturen og hvordan de selv kan være med til at gøre en forskel. Vi vil igennem vores aktiviteter og møder inkludere bæredygtighed, så det bliver en naturlig ting for vores spejdere. Vi vil sikre at spejderne indgår i sorteringsarbejdet i vores nærmiljø.

**Flere ledere**

Vi skal arbejde på at gøre det mere synligt hvad der forventes af kommende ledere for at tiltrække mere arbejdskraft. Vi vil gerne øge lederstaben med 1 hjælpeleder og en fast leder. Alle ledere skal tilbydes mindst 1 kursus årligt for at sikre at de er bedst muligt rustet til spejderarbejdet, herunder ønskes især førstehjælps kursus. Vi vil sikre at vores nye ledere er klædt på til at møde vores børn og unge og at de kan viderebringe deres kompetencer og færdigheder uden for korpset.

**Urban scouting**

Vi vil give spejderne en forståelse af at spejder -arbejde og -færdigheder også kan være meget brugbart i bymiljøet.

**Praktisk**

Renovering og vedligehold er hytten er fortsat prioriteret. Der skal laves et brændeskjul til større mængder brænde. Raftegården skal fornyes så vores rafter ikke rådner.

**Tidshorisont**

De ovennævnte punkter er nogle der vil blive arbejdet med gennem hele året, og der vil løbende laves status på hvordan vi kommer omkring alle punkterne.